SET ไหลต่อ 20 จุด หลุดแนวรับ 1,555 เซ่นปัจจัยลบ “เงินเฟ้อ” สหรัฐฯพุ่ง
SET ไหลต่อ 20 จุด หลุดแนวรับ 1,555 เซ่นปัจจัยลบ “เงินเฟ้อ” สหรัฐฯพุ่ง
13 พ.ค. 2564

ผู้สื่อข่าวรายงานว่า ดัชนีตลาดหุ้นไทยเปิดตลาดวันนี้ที่ระดับ 1,551.17 จุด ลบ 20.68 จุด หรือ 1.32% สูงสุดที่ 1,554.15 จุด ต่ำสุดที่ 1,554.15 จุด มูลค่าการซื้อขาย 7.03 พันล้านบาท
ด้าน บล.ฟินันเซีย ไซรัส มองแนวโน้มตลาดวันนี้คาด SET Index ยังคงอยู่ในช่วงแกว่งพักฐานโดยอาจปรับตัวลงทดสอบระดับ 1,555-1,560 จุดอีกครั้ง หลังสหรัฐฯประกาศตัวเลขเงินเฟ้อทั่วไปและพื้นฐานเดือน เม.ย. +4.2% จากปีก่อน และ +3% จากปีก่อน ตามลำดับ สูงกว่าที่ตลาดคาดมาก หนุน Bond Yield 10 ปีของสหรัฐฯพุ่งทะลุ 1.7% อีกครั้ง ส่วนปัจจัยในประเทศโดยรวมยังโฟกัสที่ผลประกอบการไตรมาส 1/64 โดยรวมยังคงมุมมองดัชนีพักฐานในเดือน พ.ค.ยุทธ์ระยะสั้นยังเน้น “เก็งกำไรผลประกอบการ”
ขณะที่ บล.เคทีบีเอสที มองว่าตลาดยังไม่มีสัญญาณบวกเข้ามา ทำให้ทิศทางตลาดช่วงสั้นๆ ยังลบต่อ กลยุทธ์วันนี้ภาพรวมๆ แนะชะลอการลงทุนหุ้นที่ราคาขึ้นมามากๆ อาจถูกขายทำกำไร (เพื่อชดเชยกับการขาดทุนในหุ้นตัวอื่น) จังหวะการเข้าซื้อหุ้น ควรรอให้ดัชนีฯวกตัวกลับมาก่อน (แนวรับสำคัญ 1550 จุด) ด้านพอร์ตหุ้นวันนี้นำหุ้น CRC*, EA* ออกนำ AJ*, GFPT เข้ามาแทน และเพิ่มน้ำหนักการลงทุนใน NER หุ้นในพอร์ต ประกอบด้วย AJ* (15% ), GFPT(15 % ), NER (15 % ), MAKRO* (15% ),CHAYO(10%), SAT(25%)